section_heading: 2020. – danas: Montero
paragraph_text: Dana 29. ožujka 2021. Lil Nas X udružio se s njujorškim umjetničkim kolektivom MSCHF i objavio izmijenjeni par tenisica marke Nike Air Max 97 pod imenom Satan Shoes; te je tenisice nosio lik Sotone u glazbenom spotu za "Montero (Call Me by Your Name)".<ref><ref> Tenisice su crno-crvene i urešene brončanim pentagramom; u njih je "ubrizgano 60 kubičnih centimetara i jedna kapljica ljudske krvi". Izrađeno je samo 666 pari cipela, a svaki je od njih stajao 1018 dolara. Nike je izjavio da nije uključen u staranje i promidžbu tih tenisica te da ne podržava poruke Lila Nasa X-a i MSCHF-a.<ref> Tvrtka je tužila MSCHF na njujorškom saveznom sudu zbog povrede zaštitnog imena. Sudskom je odlukom 1. travnja privremeno obustavljena prodaja i distribucija tenisica.<ref> Lil Nas X na parnicu je odgovorio memom na Twitteru u kojem se nalazi lik Kalamarka iz crtića Spužva Bob Skockani; Kalamrko je prikazan kao beskućnik koji prosi.<ref>